Έκθεση Τεκμηρίωσης της συμμόρφωσης των έργων αποχέτευσης-επεξεργασίας λυμάτων με την ολιστική προσέγγιση των υδάτων (κατά τη μεταβατική περίοδο εφαρμογής της)

**Α. ΣΧΕΔΙΑΣΜΟΣ – ΖΗΤΗΣΗ**

**A1 - Στοιχεία και προβολές πληθυσμού: Έχουν χρησιμοποιηθεί τα πιο πρόσφατα επίσημα στοιχεία απογραφής και άλλες αναγνωρισμένες βάσεις δεδομένων;**

Γίνεται σχετική παραπομπή από τον δικαιούχο στην Προκαταρκτική, Προμελέτη ή Οριστική μελέτη του έργου με αναφορά στα σχετικά κεφάλαια/υποκεφάλαια.

Αν η μελέτη δεν περιλαμβάνει τα ζητούμενα στοιχεία, ο δικαιούχος τεκμηριώνει ότι ο σχεδιασμός του έργου είναι συμβατός με τα στοιχεία των απογραφών, τις ιστορικές τάσεις και τις κοινωνικοοικονομικές εξελίξεις του ισοδύναμου πληθυσμού.

Αν η επιλογή της δυναμικότητας σχεδιασμού, δεν μπορεί να επαληθευθεί και μέσω της προαναφερθείσας τεκμηρίωσης επιλογών τότε θα πρέπει να τεκμηριωθεί ότι διασφαλίζεται η βελτιστοποίηση της λειτουργίας του έργου με κατάλληλες παρεμβάσεις κατά τη λειτουργία (όπως στην περίπτωση μιας εγκατάστασης επεξεργασίας λυμάτων, μέσω κατάλληλων ρυθμίσεων του συστήματος αυτοματισμού και των παραμέτρων λειτουργίας συμπεριλαμβανομένης της συγκέντρωσης MLSS και της συγκέντρωσης διαλυμένου οξυγόνου στον βιολογικό αντιδραστήρα και εγκατάστασης ρυθμιστών στροφών στον βασικό εξοπλισμό (φυσητήρες και αντλιοστάσια)) με στόχο την εξοικονόμηση ενέργειας και τη μείωση του λειτουργικού κόστους.

Εκπλήρωση: ΝΑΙ ή ΟΧΙ

**A2 – Αριθμός τουριστών και προβλέψεις: έχουν ληφθεί υπόψη οι μετρούμενες εποχιακές διακυμάνσεις πληθυσμού;**

Γίνεται σχετική παραπομπή από τον δικαιούχο στην Προκαταρκτική, Προμελέτη ή Οριστική μελέτη του έργου με αναφορά στα σχετικά κεφάλαια/υποκεφάλαια όπου παρουσιάζονται οι εκτιμήσεις της εποχιακής πληθυσμιακής διακύμανσης.

Αν η μελέτη δεν περιλαμβάνει τα ζητούμενα στοιχεία, ο δικαιούχος τεκμηριώνει ότι ο σχεδιασμός του έργου είναι συμβατός με τα στοιχεία των απογραφών, τις ιστορικές τάσεις και τις κοινωνικοοικονομικές εξελίξεις του ισοδύναμου πληθυσμού.

Εκπλήρωση: ΝΑΙ ή ΟΧΙ

**A3 – Παραγωγή λυμάτων: Η ανάλυση παραγωγής λυμάτων βασίζεται στην ανάλυση ζήτησης νερού;**

Γίνεται σχετική παραπομπή από τον δικαιούχο στην Προκαταρκτική, Προμελέτη ή Οριστική μελέτη του έργου με αναφορά στα σχετικά κεφάλαια/υποκεφάλαια όπου παρουσιάζεται η ανάλυση παραγωγής λυμάτων.

Αν η μελέτη δεν περιλαμβάνει σχετική ανάλυση, απαιτείται τεκμηρίωση από τον δικαιούχο ότι κατά τον σχεδιασμό λαμβάνονται υπόψη τιμές παραγωγής λυμάτων ως ποσοστό επί της κατανάλωσης νερού και ότι η μέγιστη παροχή λυμάτων και η παροχή αιχμής υπολογίζονται εν συνεχεία σύμφωνα με τις τεχνικές προδιαγραφές εκπόνησης μελετών υδραυλικών έργων (ΠΔ 696/1974).

Εκπλήρωση: ΝΑΙ ή ΟΧΙ

**A4 – Τρέχουσα ζήτηση νερού: Η τρέχουσα ζήτηση νερού βασίζεται στην πραγματική μετρούμενη ζήτηση νερού;**

Γίνεται σχετική παραπομπή από τον δικαιούχο στην Προκαταρκτική, Προμελέτη ή Οριστική μελέτη του έργου με αναφορά στα σχετικά κεφάλαια/υποκεφάλαια, όπου παρουσιάζεται ο υπολογισμός της ζήτησης νερού βάσει πραγματικών στοιχείων.

Αν η μελέτη δεν περιλαμβάνει σχετική ανάλυση, απαιτείται από τον δικαιούχο τεκμηρίωση ότι κατά τον σχεδιασμό λαμβάνονται υπόψη τιμές ειδικής κατανάλωσης νερού με διαφοροποίηση ανά κατηγορία πληθυσμού, σύμφωνα με στοιχεία της βιβλιογραφίας ή/και των τεχνικών προδιαγραφών υλοποίησης έργων.

Εκπλήρωση: ΝΑΙ ή ΟΧΙ

**Β. ΑΝΑΛΥΣΗ ΕΠΙΛΟΓΩΝ**

**B1 – Αποδεικνύεται για τα κύρια στοιχεία του έργου ότι η λύση που επιλέχθηκε είναι η βέλτιστη;**

Γίνεται σχετική παραπομπή από τον δικαιούχο στην Προκαταρκτική, Προμελέτη ή Οριστική μελέτη ή/και στη Μελέτη Περιβαλλοντικών Επιπτώσεων (ΜΠΕ), του έργου με αναφορά στα σχετικά κεφάλαια/υποκεφάλαια.

Αν η μελέτη δεν περιλαμβάνει την ανάλυση επιλογών ως οφείλει σύμφωνα με τα οριζόμενα στην ΥΑ ΔΝΣβ/1732/ΦΝ466/2019 (περιεχόμενα τεχνικών μελετών) και την ΥΑ οικ. 170225/2014 (περιεχόμενα ΜΠΕ), ο δικαιούχος υποβάλει έκθεση τεκμηρίωσης που να δικαιολογεί την επιλεχθείσα λύση.

Εκπλήρωση: ΝΑΙ ή ΟΧΙ

**Γ. ΠΛΗΡΟΤΗΤΑ ΠΡΑΞΗΣ**

**Γ1 - Πληρότητα της υποδομής: Είναι όλα τα στοιχεία της πράξης κατάλληλα για λειτουργία μετά την υλοποίηση του έργου (παράδειγμα: νέα εσωτερικά δίκτυα λυμάτων συνδέονται με αγωγούς μεταφοράς· αγωγοί μεταφοράς λυμάτων συνδέονται με εγκαταστάσεις επεξεργασίας λυμάτων);**

Ελέγχεται από τον δικαιούχο ότι το ΤΔΠ περιλαμβάνει όλα τα υποέργα που συνιστούν ένα έργο αποχέτευσης/επεξεργασίας λυμάτων και συγκεκριμένα: Δίκτυο μεταφοράς, Έργο διάθεσης, ΕΕΛ, Εσωτερικό ΔΑ, Εξωτερικές διακλαδώσεις, Έργα επεξεργασίας της παραγόμενης ιλύος (επιπλέον αυτών που εντάσσονται στο έργο της ΕΕΛ, και εφόσον προβλέπονται) και κατά περίπτωση υποέργα αρχαιολογίας, ΟΚΩ, αγοράς γης. Εάν ένα ή περισσότερα από τα προαναφερόμενα υποέργα:

Ι) έχουν ήδη ολοκληρωθεί, ο δικαιούχος υποβάλλει βεβαίωση για:

* την ολοκλήρωση και τη λειτουργικότητα των στοιχείων αυτών επισυνάπτοντάς τα σχετικά πρωτοκόλλα και έκθεση λειτουργικότητας
* πλήρη εκπλήρωση με την παρούσα πρόταση της υποχρέωσης που απορρέει από την εφαρμογή της Οδηγίας 91/271/ΕΟΚ για τον/τους οικισμό/ούς προτεραιότητας αρμοδιότητάς του (100% του ισοδύναμου πληθυσμού του οικισμού εξυπηρετείται από το δίκτυο αποχέτευσης και την ΕΕΛ).

ii) είναι σε φάση υλοποίησης και δεν έχουν ακόμη ολοκληρωθεί, ο δικαιούχος υποβάλλει βεβαίωση για:

* τον εκτιμώμενο χρόνο ολοκλήρωσης και υποβολής σχετικής έκθεσης πιστοποίησης. Το στοιχείο αυτό θα τεθεί σαν ειδικός όρος στην απόφαση ένταξης
* πλήρη εκπλήρωση με την παρούσα πρόταση της υποχρέωσης που απορρέει από την εφαρμογή της Οδηγίας 91/271/ΕΟΚ για τον/τους οικισμό/ούς προτεραιότητας αρμοδιότητάς του (100% του ισοδύναμου πληθυσμού του οικισμού εξυπηρετείται από το δίκτυο αποχέτευσης και την ΕΕΛ).

Εκπλήρωση: ΝΑΙ (με ειδικό όρο στην απόφαση ένταξης για τον χρόνο υποβολής του εγγράφου εκπλήρωσης του σημείου ii) ή ΟΧΙ

**Γ2 - Νέες συνδέσεις: Έχει υποβληθεί σχέδιο για το πώς θα διασφαλιστεί ότι οι οικιακές και άλλες ιδιοκτησίες συνδέονται με νέους αγωγούς αποχέτευσης εντός εύλογου χρονικού διαστήματος από την επιχειρησιακή ετοιμότητα της υποδομής (π.χ. έως και 1 έτος μετά την κατασκευή);**

Υποβάλλεται από τον δικαιούχο της πράξης σχέδιο/πλάνο (με χρονοπρογραμματισμό) για το πώς θα διασφαλιστεί ότι οι κατοικίες ή άλλες ιδιοκτησίες (όπως βιομηχανίες, ξενοδοχεία) θα συνδεθούν σταδιακά με το δίκτυο αποχέτευσης σε εύλογο χρονικό διάστημα από την οριστική παραλαβή των κυρίων υποέργων της χρηματοδοτούμενης πράξης. Στο πλάνο μπορεί να γίνεται αναφορά στο πρόγραμμα "εξ' οικονομώ στην αποχέτευση" του ΠΕΚΑ που χρηματοδοτεί τη σύνδεση των κατοικιών.

Εκπλήρωση: ΝΑΙ ή ΟΧΙ

**Γ3 - Παράλληλοι αγωγοί: Σε περίπτωση που το έργο περιλαμβάνει την τοποθέτηση αγωγών αποχέτευσης σε δρόμο παράλληλο με αγωγούς πόσιμου νερού, ελέγχθηκε η κατάσταση των αγωγών πόσιμου νερού και κατά συνέπεια ελήφθη απόφαση για την αντικατάσταση του αγωγού πόσιμου νερού;**

Υποβάλλεται έγγραφο του δικαιούχου της πράξης με το οποίο δεσμεύεται ότι κατά την κατασκευή του δικτύου αποχέτευσης θα αποτυπωθούν σε τεχνική έκθεση τυχόν ευρήματα που σχετίζονται με αστοχίες του δικτύου ύδρευσης ή ομβρίων. Η τεχνική έκθεση υποβάλλεται από τον δικαιούχο το αργότερο πριν από την τελική αποπληρωμή του/ων υποέργου/ων της πράξης. Η υποβολή της έκθεσης σε συγκεκριμένο χρόνο σύμφωνα με τη δήλωση του δικαιούχου θα αποτελέσει ειδικό όρο στην απόφαση ένταξης.

Εκπλήρωση: ΝΑΙ (με ειδικό όρο στην απόφαση ένταξης για τον χρόνο υποβολής της τεχνικής έκθεσης) ή ΟΧΙ

**Γ4 - Ιλύς/απόβλητα: Σε περίπτωση που η υποδομή του έργου παράγει ιλύ/απόβλητα, έχει εντοπιστεί και επιλυθεί στο έργο λύση για επεξεργασία/επαναχρησιμοποίηση ιλύος ή διαδρομή τελικής διάθεσης;**

Γίνεται σχετική παραπομπή στην Απόφαση Έγκρισης Περιβαλλοντικών Όρων (ΑΕΠΟ) του έργου και τη ΜΠΕ με αναφορά στα σχετικά κεφάλαια/υποκεφάλαια.

Εκπλήρωση: ΝΑΙ ή ΟΧΙ

**Γ5 - Προσωπικό: Έχει διοριστεί ειδική Ομάδα Υλοποίησης Έργου και Επιβλέπων Μηχανικός (ή διατίθενται κονδύλια για αυτό); Έχουν αναλυθεί και συμπεριληφθεί στον προγραμματισμό στελέχωσης οι πρόσθετες επιχειρησιακές ανάγκες σε προσωπικό;**

Υποβάλλεται από τον δικαιούχο (α) το οργανωτικό σχήμα της ομάδας έργου (ονομαστικά, με αναφορά στην ειδικότητα, την υπηρεσιακή μονάδα, τη σχέση εργασίας, τον ρόλο/αρμοδιότητα, το σχετικό υποέργο και την προβλεπόμενη απασχόληση), (β) το οργανωτικό σχήμα της επίβλεψης κάθε τεχνικού υποέργου.

Υποβάλλεται από τον κύριο του έργου πίνακας προσωπικού λειτουργίας και συντήρησης του ολοκληρωμένου έργου (με αναφορά στον αριθμό, τις απαιτούμενες ειδικότητες, τα καθήκοντα).

Εκπλήρωση: ΝΑΙ ή ΟΧΙ

**Γ6 - Προστασία νέων υποδομών: Προστατεύονται οι συνιστώσες του έργου από όμβρια ύδατα/πλημμύρες/κλιματική αλλαγή;**

Η απαίτηση αυτή καλύπτεται με το κριτήριο «Ενίσχυση της κλιματικής ανθεκτικότητας» (2η ομάδα κριτηρίων του ΣΔΕ).

Εκπλήρωση: ΝΑΙ ή ΟΧΙ

**Δ. Τιμολογιακή Πολιτική**

**Δ1 – Τιμολογιακή πολιτική: Υπάρχει τιμολογιακή πολιτική, η οποία μπορεί να δικαιολογηθεί, όπως για να μπορέσει ο φορέας εκμετάλλευσης (συμπεριλαμβανομένου του έργου) να επιτύχει βιωσιμότητα ταμειακών ροών, δηλαδή κάλυψη του κόστους, συμπεριλαμβανομένης της συντήρησης και αντικατάστασης των περιουσιακών στοιχείων, και να είναι προσιτό στους τελικούς χρήστες;**

Υποβάλλεται με την πρόταση απόφαση διαπίστωσης διαχειριστικής επάρκειας του παρόχου από τη ΡΑΑΕΥ η οποία έχει εκδοθεί σύμφωνα με τα οριζόμενα στις διατάξεις των άρθρων 12Α και 12Β του ν. 4001/2011 (Α΄ 179) και τις εν ισχύ εφαρμοστικές διατάξεις.

Επισημαίνεται ότι η χρηματοοικονομική βιωσιμότητα των παρόχων αποτελεί κριτήριο που λαμβάνεται υπόψη για την έκδοση πιστοποίησης διαχειριστικής επάρκειας από τη ΡΑΑΕΥ, σύμφωνα με τα οριζόμενα στις διατάξεις των άρθρων 12Α και 12Β του ν. 4001/2011 (Α΄ 179) και την υπ’ αριθ. ΥΠΕΝ/ΔΣΔΥΥ/53924/460/2023 (Β' 3309).

Εκπλήρωση: ΝΑΙ ή ΟΧΙ